Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin pääministeri Naftali Bennett sekä ulkoministeri Jair Lapid -
sukkuloivat kumpikin omalla tahollaan ja tavallaan saadakseen aikaan -
todelliset neuvottelut rauhasta Venäjän ja Ukrainan välille.
Erääksi ongelmalliseksi kysymykseksi näyttää muodostuvan se, -
että siinä kun pääministeri Bennett varoo kaikin tavoin -
tuomitsemasta Venäjää sen aloittamasta hyökkäyksestä ja -
pitääkseen samalla avoinna keskusteluyhteyden Venäjään, -
ulkoministeri Lapid, joka näyttää pitävän itseään -
Israelin todellisena pääministerinä, -
tuomitsee aivan avoimesti Venäjän hyökkäävänä osapuolena.
"Hyökkäämiselle ei ollut perusteita" -
Lapid kertoi äskettäisen Romanian vierailunsa yhteydessä.
"Vaadimme Venäjää lopettamaan ampumiset ja hyökkäämiset -
ja ratkaisemaan ongelmat neuvottelupöydän äärellä.
Israel tekee kaikkensa yhteistyössä eurooppalaisten liittolaistemme ja -
Yhdysvaltojen kanssa rauhanomaisen ratkaisun saavuttamiseksi -
ja tämän väkivaltaisen tragedian lopettamiseksi."
Näin siis ulkoministeri Jair Lapid.
Pääministeri Bennett on puolestaan tuonut esiin ajatuksen -
rauhanneuvottelujen isännöimisestä Jerusalemissa.
Ukrainan presidentti Volodymyr Zelensky onkin ilmaissut olevansa -
erittäin kiinnostunut tästä mahdollisesta skenaariosta.
Hän ilmoitti olevansa valmis neuvottelemaan, -
mutta ei antautumaan tai hyväksymään uhkavaatimuksia.
Myös Venäjä osoittaa varovaisia merkkejä halukkuudesta -
ryhtyä todellisiin neuvotteluihin konfliktin lopettamiseksi, -
jossa tuhansia on kuollut ja yli kolme miljoonaa ihmistä -
on paennut kodeistaan.
Sota ei ole sujunut Venäjän kannalta heidän toivomallaan tavalla, -
presidentti Putin onkin erottanut jo kahdeksan kenraalia ja -
pidätyttänyt useita sotilaallisen tiedustelupalvelun korkeita upseereita,
jotka olivat vastuussa Ukrainan sotilaallisen valmiuden arvioinneista.
Pääministeri Naftali Bennett lähti hallituksen kokouksesta -
keskustellakseen puhelimessa sekä Venäjän presidentin Vladimir Putinin -
että Ukrainan presidentin Volodymyr Zelenskin kanssa.
Puhelu Putinin kanssa kesti noin puolitoista tuntia.
Miehet keskustelivat erilaisista ponnisteluista -
tulitauon saavuttamiseksi Ukrainassa sekä pyrkimyksistä päästää -
Israel mukaan humanitaarisen avun toimittamiseen kriisialueille.
Yhdistyneiden Kansakuntien alaisen Atomienergiavirasto -
IAEA:n saamien uusien tietojen mukaan, -
Iranilla onkin jo nyt korkeaan tasoon rikastettua uraania -
huomattavasti enemmän kuin he ovat aikaisemmin ilmoittaneet.
Washingtonissa sijaitseva tieteen ja kansallisen turvallisuuden instituutti -
ISIS oli analysoinut IAEA:n uusimmat raportit.
Sen johtaja David Albright kertoi haastattelussa -
Jewish Chronicle medialle, että Iranilla on tarpeeksi halkeavaa uraania -
kahden ydinpommin rakentamiseksi noin neljässä viikossa.
Albrightin mukaan Iranilla on täydet valmiudet rikastaa lisää -
aseluokan uraania aina seuraavia kahta ydinpommia varten -
noin neljästä kuuteen kuukauteen, -
mikäli Wienin neuvotteluissa ei saavuteta sen haluamaa lopputulosta.
Vaikka sopimus saavutettaisiinkin, sen kesto olisi kuitenkin -
niin lyhytaikainen, että sen allekirjoittamisen yhteydessä -
Iranille vapautuisi valtavasti rahaa ja uusia mahdollisuuksia rahoittaa -
terroristijärjestöjä etenkin Israelia vastaan suunnattuun toimintaan.
David Albrihtin mukaan, jos Wienissä syntyy sopimus, -
niin sen elinikä on kuitenkin hyvin lyhyt, ja antaisi Iranille -
täyden mahdollisuuden rikastaa uraania mihin tasoon tahansa ja -
kansainvälisen yhteisön voimatta puuttua siihen millään tavalla.
Kansainvälinen, valtioista riippumaton ihmisoikeus järjestö, -
Amnesty International julkaisi muutamia viikkoja sitten raporttinsa, -
jonka mukaan Israel on rotusortoa harjoittava apartheid-valtio, -
joka syrjii ja sortaa Palestiinan kansaa säälimättömällä tavalla.
Raportti tuomittiin lähes kaikissa länsimaissa täysin perättömänä, -
epäasiallisena ja vailla todellisuuspohjaa, -
mutta järjestö jatkaa kuitenkin samaa, selvästi antisemiittistä linjaansa.
Sen Yhdysvaltojen osaston johtaja Paul O`Brien kertoi -
noin viikko sitten järjestetyssä mediatilaisuudessa, -
että hänen näkemyksensä mukaan, edes suurin osa Amerikan juutalaisista
ei haluaisi Israelin olevan juutalainen valtio.
Hänen mielestään juutalaiset haluavat toki tietää, -
että siellä on juutalainen pyhäkkö, paikka, jota juutalaiset voivat kutsua -
hengelliseksi kodiksi ja joka olisi sitä taustaa vasten turvallinen ja kestävä.
Mutta valtiota he eivät halua, -
vaan pikemminkin turvallisen tilan, jossa asua.
O`Brien jatkoi edelleen toteamalla, että Amnesty vastustaa ajatusta, -
jonka mukaan Israel tulisi säilyttää valtiona, -
ja tämän tulisi olla oleellisin asia, kun keskustellaan -
Israelin ja palestiinalaisten välisestä konfliktista.
Yhdysvaltojen edustajainhuoneen enemmistöjohtaja, -
demokraatteja edustava Steny Hoyer, kutsui Amenstyn raporttia -
Israelin, sen historian ja arvojen törkeäksi väärinkäsitykseksi.
Myös ulkoministeriön tiedottaja Ned Price -
varoitti tällaisten kaksoisstandardien soveltamista Israeliin.
Vaikka samaan aikaan Itävallan pääkaupungissa Wienissä -
neuvotellaan JCPOA sopimuksen jatkosta tai päivittämisestä -
Iranin sekä P4+1 maiden ja Yhdysvaltojen välillä, -
Iranin Vallankumouskaarti jatkaa ohjusiskujaan, -
ja nyt myös Yhdysvaltojen kohteisiin Irakin puolella.
Vain viikko sitten Iran ampui kaksitoista ohjusta Irakin Erbilin, -
kurdialueella olevaan kaupunkiin, jossa sijaitsee sekä -
Yhdysvaltojen sotilastukikohtia, että myös yksi maan Irakin konsulaateista.
Osa ohjuksista osui konsulaattiraken- nuksen vieressä oleviin rakennuksiin -
tuhoten osan niistä, mutta itse konsulaattiin eivät ohjukset osuneet, -
vaikka se olisi ollut täysin mahdollista ja ehkä myös juuri sinne tarkoitettu.
Iran tosin väitti, että kyse ei ollut iskusta, -
joka olisi ollut suunnattu konsulaattiin,
vaan että se olisi ollut kosto Israelin sionistihallitukselle, -
jolla on Erbilissä salainen tukikohta ja josta käsin Israel oli tehnyt -
iskuja Iranilaisia sotilashenkilöitä kohtaan Syyriassa.
Yhdysvaltojen ulkoministeriön mukaan -
aika Wienin neuvotteluille on nyt loppumassa -
ja sopimus Iranin kanssa joko saadaan aikaan lähipäivinä -
tai sitten asetelma jatkuu entisellään.
Yhdysvaltojen on, tiedottajan mukaan, mahdotonta hyväksyä -
Iranin esittämää vaatimusta, joka takaisi sen, -
että jos Iran hyväksyy uuden sopimuksen, -
mikään USA:n tulevista hallinnoista ei voisi romuttaa tai vetäytyä siitä.
Sitten hieman rauhanomaisimpiin aiheisiin.
Israelissa vietettiin kuluneella viikolla Puurim-juhlaa, -
jonka yhteydessä muistellaan Vanhan Testamentin -
Esterin kirjassa kuvattuja tapahtumia ja silloisen Persian aikaisia -
suunnitelmia juutalaisväestön tuhoamiseksi.
Toinen merkittävä tapahtuma liittyi Turkkiin, -
jonka lähentyminen Israelia kohtaan on jälleen edennyt.
Kyse on nimittäin näihin päiviin saakka Turkin hallussa olleesta -
muinaisesta hepreankielisestä ns. Siloam-kirjoituksesta.
Kyse on kiveen kaiverretusta palo-heprealaisesta, -
kuningas Hiskian aikaan ajoitetusta kirjoituksesta, -
joka kaiverrettiin noin 2700 vuotta sitten, -
nk. Hiskian tunnelin seinämään kuvaamaan tapahtumaa, -
jossa tunnelia kaivaneet työläiset kohtasivat toisensa.
Reliefi irrotettiin sittemmin tunnelin seinämästä ja -
se korvattiin siellä nyt vieläkin olevalla vastaavalla tekstillä.
Kivilaatta, jossa teksti on, vietiin museoon Istanbuliin, -
jossa se on ollut sitten nykyisen ajanlaskumme vuodesta 400 lähtien.
Israel on toistuvasti pyytänyt kiveä palautettavaksi sinne, -
minne se kuuluukin, mutta Turkki, etenkin juuri Erdoganin aikana -
on yhtä toistuvasti kieltäytynyt sen luovuttamisesta.
Nyt kun Turkki tekee hartiavoimin työtä palauttaakseen suhteet Israeliin,
Erdogan on lämmennyt myös kyseisen, -
Israelille erittäin arvokkaan muinaismuiston suhteen.
Vastavuoroisesti Israel aikoo antaa Turkille -
erään ottomaanien aikaiseen imperiumiin kuuluneen esineen, -
mahdollisesti islamilaiseen kulttuuriin kuuluvan kynttelikön.
Mainitussa Istanbulin museossa on edelleen -
eräs Herodeksen aikaisen Temppelin tärkeä esine, -
taulu, jossa varoitetaan kuolemanrangaistuksen uhalla -
ei-juutalaisia vierailijoita jatkamasta tästä eteenpäin -
kohti Temppelin pyhimpiä paikkoja.
Sen kohtalosta ei tässä yhteydessä ollut puhetta.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle, -
koko Lähi-itään ja aivan erityisesti nyt myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola